open-index/open-wikipedia-markdown huggingface dataset:
Arne Kjølle

**Arne Kjølle** (1925–2024) var en norsk professor emeritus og bestyrer av Vannkraftlaboratoriet ved Norges teknisk-naturvitenskapelige universitet, der han blant annet forsket på hydromekaniske og termodynamiske målemetoder. Han tilrettela også studieplaner for oljehydraulikk og pneumatikk.

Han var utdannet sivilingeniør fra Norges tekniske høgskole.

Kjølle var turbiningeniør ved Kværner Brug, forsker ved universiteter i Storbritannia, Tyskland og Japan, samt gjesteforeleser ved Changsha University i Kina.

## Referanser


## Eksterne kilder
* Omtale i Aftenposten 12. juli 2015
Våpenhandel

**Våpenhandel** er illegal handel, herunder smugling, av våpen og ammunisjon. Til tross for at våpenhandel er utbredt i regioner med politisk uro, så er den ikke begrenset til slike områder, og i eksempelvis Syd-Asia skal 63 millioner våpen ha blitt smuglet inn til India og Pakistan.

Bekjempelse av våpenhandel er av økt interesse innen rammene for internasjonal rett. Eksempler på kjent våpenhandelvirksomhet er:

* Iran-Contras-skandalen
* Larne gun-running
* Provisional Irish Republican Armys våpenhandel

I USA anvendes uttrykket Iron Pipeline iblant for å beskrive Interstate Highway 95 og dens tilførselsveier som en korridor for våpenhandel i New York.

## Kjente våpenhandlere (utvalg)
* Viktor Bout
* Adnan Khashoggi

## Referanser


## Eksterne lenker
* 
* 
*
Martti Johannes Ruuth

**Martti Johannes Ruuth** (1870–1962) var en finsk kirkehistoriker. Han var far til Martti Ruutu.

Ruuth var professor i kirkehistorie ved Helsingfors universitet fra 1918 til 37, forstander for «Suomen kirkkohistoriallinen seura (SKHS) – Finska kyrkohistoriska samfundet (FKHS)» fra 1934 til 58 og redaktør for *[[Kotimaa]]* i årene 1919-43. I sitt vitenskapelige virke  studerte han tidlige vekkelsesbevegelser i Finland og Martin Luther.

Han er representert med en oversettelse i *[[Norsk salmebok 2013]]*.

## Referanser


## Eksterne lenker

* 
*
Grits

**Grits** (engelsk for gryn) er en amerikansk matrett av indiansk opphav. Det er en form for maisgrynsgrøt som i dag vanligvis spises ved en tyngre frokost med stekt bacon, egg og ristet brød. Iblant anvendes creekindianernes ord *sofkee* som betegnelse.

Grits kokes med vann og eventuelt salt eller sukker. Normalt kokes de i 15–20 minutter og krever omrøring for å unngå klumper. Det serveres vanligvis med revet ost, smør eller sterk saus og spises til pølse, egg og bacon. Det kan også serveres med godt stekt fisk.

Grits kan stekes til en fast blokk som skjæres i biter og så friteres i fett som vegetabilsk olje, margarin, smør eller baconfett.

Charleston-style grits er grits som kokes i melk i stedet for vann, hvilket gir en mer kremete konsistens.

## Opphav
Grits har sitt opphav i indianernes tilberedning av mais. Maiskornene ble malt og silt, og de grovere grynene ble spart til grits.

Tre firedeler av den grits som selges i USA, selges i de amerikanske sydstatene som derfor også kalles *gritsbeltet*. I 2002 ble retten kåret til den amerikanske delstaten Georgias offisielle matrett.

## Referanser
Anna Thomasson

**Anna Juliana Matsdatter Thomasson** (1880–1956) var en svensk sørsamisk reindriftssame, emissær og salmedikter. 

Sammen med mannen Anders Thomasson drev hun med rein i Jijnjevaerie sameby (*Hotagen*) i Krokom, Jämtland og Raedtievaerie sameby (*Frostvikens södra*) i Strömsund, før de senere bosatte seg i Gäddede. Den samiske lærerinna Sigrid Rutfjäll (1898-1981) var som ung i tjeneste hos ekteparet Thomasson i årene 1913–16, som «renvaktare og lillpiga». Rutfjäll forteller i sin selvbiografi at hun der lærte om reingjeting, å lage reinost, lagre melk i *boernh* (jordkjellere), og å bruke kvann og fjellsyre i matlaging.

Ekteparet arbeidet senere som «fjällmissionärer» for Pinsebevegelsen i Sverige. Anna Thomasson utga pamfletten *Nöd och nåd* i 1934, og den kom i nytt opplag i 1938.

Ekteparet var en av kildene til Karl Tiréns innsamling av samisk folkemusikk i 1911. For Tirén sang hun en vuggevise og en joik om reinen og Hotagsfjellene. Også komponisten Wilhelm Peterson-Berger besøkte ekteparet i 1913–15 mens han arbeidet med sin symfoni «Same Ätnam», hvor det er joikemotiv.

Sammen oversatte de den opprinnelig tyske salmen «Der Morgen im Gebirge» («Morgon mellom fjella») fra den svenske utgaven til sørsamisk «Aarehke biejjie». Den er tatt med i *[[Norsk salmebok 2013]]* som en av de sørsamiske salmene der. Ekteparet Thommassens oversettelse til sørsamisk ble meget populær og brukt både i norske og svenske miljøer i mange år. Den opprinnelige tyske salmeteksten ble skrevet av Christoph von Schmid (1768–1854). Ekteparet skrev flere salmer og åndelige sanger, og samepresten Bo Lundmark forteller i fotnotene til Sigrid Rutfjälls selvbiografi at ekteparet ga ut «två små häften betitlade 'Lappmissionssånger'. En del av dessa sånger hör man fortfarande sjungas blant äldre samer i Jämtland och Härjedalen.». I sine egne memoarer skriver Lundmark at Thomassons sanger var populære når han holdt andakter på det samiske aldershjemmet Fjällgård i Undersåker, og nevner særskilt «Biejjie guaka» (*Solen skinner*).

## Referanser
Bent Rolstad

**Bent Rolstad** (født 13. mars 1947 i Asker, død i juli 2015) var en norsk professor i immunologi ved Institutt for medisinske basalfag ved Det medisinske fakultet ved Universitetet i Oslo.

Han arbeidet i flere år med komplikasjoner ved benmargstransplantasjon og ledet blant annet en forskergruppe ved Institutt for medisinsk basalfag som forsket på hvordan man kan redusere risikoen ved stamcelletransplantasjon. Rolstad var med på å bygge opp et immunbiologisk miljø ved Anatomisk institutt (UiO) med mange samarbeidspartnere i inn- og utland. Han deltok også i flere EU-støtte forskningsprosjekter.

Rolstad var en erfaren fjellvandrer, brefører og svømmer. Han var også en dyktig pianist.

Bent Rolstad var medlem av Det Norske Videnskaps-Akademi.

## Eksterne lenker
* Nekrolog i Aftenposten 10. juli 2015
* Transplantasjon på liv og død - artikkel i Forskning.no
Ragnar Tesdal

**Ragnar Tesdal** (født 1952) er en norsk prest, komponist og musiker. Han har medvirket på en rekke musikkutgivelser med artister som Bjørn Eidsvåg, Rolf Løvland, Rune Larsen og . 

Han er representert med to melodier, et arrangemnet og en salmeoversettelse i *[[Norsk salmebok 2013]]*, oversettelsen har han har gjort sammen med konen Kristin Voll Tesdal.

## Referanser
Hushpuppy

**Hushpuppy**, også kalt **cornbread ball**, er en matrett som består av røre som er frityrstekt eller bakt i form av en liten kule. Retten lages som regel av en røre av maismel, men også pannekakerøre har vært benyttet. Andre ingredienser er hvetemel, egg, salt, natron, melk eller kjernemelk og vann. Andre ingredienser kan inkludere løk, vårløk, hvitløk, paprika og hele maiskorn. Røren blandes godt, gradvis tilført ingrediensene til den er tykk, før den slippes én skje av gangen ned i varm frityrolje. De små kulene stekes til de er sprø og gylne, og avkjøles.

Hushpuppies serveres gjerne til sjømat eller grillmat.
Kristin Voll Tesdal

**Kristin Voll Tesdal** (1955–2024) var en norsk komponist, sangoversetter og musiker. Hun bidro på flere musikkutgivelser med artister som Christine Guldbrandsen, Bjørn Eidsvåg og Rune Larsen.

Hun har skrevet mange sanger, mest kjent er: Kom til meg du som strever (Jesus jeg ber) og Alt er ditt.

Hun har komponert melodi til Draumen av Olav H Hauge, innspilt med Christine Gulbrandsen.

Hun er representert med to salmeoversettelser i *[[Norsk salmebok 2013]]*, «Bryllaupsong» av Paul Stookey og «Ei krubbe var vogga»; den siste av dem gjorde hun sammen med ektemannen Ragnar Tesdal.

## Diskografi
### Mark
;Album
**Frøet* (Noahs Ark, 1982, CD, LP, Cas.)

### Maj 7
;Album
**Signatur* (Crystal Air Records, 2005, CD)
**Julegåva* (Crystal Air Records, ?, CD)

### Deltar på
– som medlem av **Frender**.
* Bjørn Eidsvåg:  *[[Inn for landing]]* 1976 (Kirkelig Kulturverksted) Bakerste benk, 1978, LP (CD i 1992)) og 

– som leder av **Maj 7**.
* Diverse artister fra musikalen med samme navn: Såret fugl (2003, CD), der hun også står for de fleste tekstene.
* Har utgitt albumet Sørgesanger og trøstetoner sammen med Ragnar Tesdal, der hun har skrevet de fleste melodiene.

## Referanser


## Eksterne lenker
*
Exeter Chiefs

**Exeter Chiefs** er et profesjonelt rugby union lag fra Exeter, England.  De spiller i den øverste divisjonen Premiership Rugby og deres hjemmebane er Sandy Park.

## Historie
Exeter Rugby Club ble stiftet i 1871 og spilte sin første kamp i 1873 mot St. Luke's College.  I 1905 var klubben var vertskap da New Zealand spilte sin første kamp i England på Exeter sin tidligere bane County Ground Stadium.  Det var etter denne kampen at New Zealand fikk kallenavnet 'All Blacks'.

Da rugby-ligaen startet spilte Exeter lenger nede i divisjonene.  På 1990-tallet ble klubben semi-profesjonell og endret navn i 1999 fra Exeter Rugby Club til Exeter Chiefs; et navn de ble referert til allerede på 1930-tallet.  I 2006 mens de spilte i nest-øverste divisjon bygde de et nytt stadion, Sandy Park. De kom på fjerdeplass og to ganger andreplass i serien de neste årene, kun slått av lag som hadde rykket ned fra øverste divisjon.  I 2009-10 sesongen ble det innført kvalifiseringsspill mellom de fire beste lagene og Exeter slo Bristol Rugby sammenlagt over to kamper og rykket opp til Premiership Rugby for første gang.  I sin første sesong kom de på åttendeplass i ligaen og kom til kvartfinalen i European Challenge Cup hvor de tapte mot Stade Français fra Paris.  Neste sesong kom de på femteplass og ble med i Heineken Cup, men endte på tredjeplass i gruppespillet og kom ikke videre til sluttspillet.

I 2014 vant klubben sitt første større trofé da de slo Northampton Saints i finalen i Anglo-Welsh Cup.  I 2016 kom de til sin første sluttspillfinale noensinne, men tapte 20-28 mot Saracens.  Året etter kom de til finalen igjen og slo Wasps 23-20 etter ekstra omganger og ble sluttspillmester for første gang i klubbens historie. 17. oktober 2020 kom de til finalen i European Rugby Champions Cup for første gang og vant 31-27 over Racing 92. Én uke senere vant de den nasjonale sluttspillfinalen da de slo Wasps 19-13.

## Meritter
*Premiership Rugby
**Mester: 2016–17, 2019–20
** Andreplass: 2015–16, 2017–18, 2018–19, 2020–21
*European Rugby Champions Cup
** Mester: 2020
*Anglo-Welsh Cup
**Mester: 2013–14, 2017–18
*Premiership Rugby Cup
** Mester: 2023
** Andreplass: 2025

## Referanser


## Eksterne lenker
* Klubbens offisielle nettsider
Lukkeloven

**Lukkeloven**, eller **Lov om detailsalg fra butikker mv.**, er en dansk lov som fastsetter regler for åpningstidene i butikker. Loven er senest endret med virkning fra den 1. oktober 2012, hvilket innebærer at butikker som hovedregel kan holde åpent hele døgnet alle årets dager. Unntaket er helligdager, grunnlovsdagen, julaften og nyttårsaften etter klokken 15, da butikkene skal holde lukket. Butikker som hovedsakelig selger dagligvarer og har en omsetning under 32,2 millioner kroner (2012) kan alltid holde åpent. Salg av varer som for eksempel drivstoff, motorkjøretøyer, planter og husdyr kan foregå hele året. Det samme gjelder for varer i visse særlige butikker i for eksempel forlystelsesparker, ved motorveiene og i lufthavner.

Lovendringen den 1. oktober 2012 betyr at især dagligvarebutikkene holder åpent på søndager. Ca. halvparten av detaljhandlen, herunder blant annet sko- og klesbutikker, ønsker imidlertid ikke å holde åpent på søndager, blant annet som følge av overenskomst i arbeidslivet og den økonomiske krisen.

## Referanser


## Eksterne lenker
* Lov om detailsalg fra butikker m.v.
Egg-, bacon- og ostesandwich

**Egg-, bacon- og ostesandwich** (**BEC**) er et frokostsmørbrød som er utbredt i USA og Canada, særlig kjent som en del av matkulturen i New York City, hvor det ofte serveres på en . Sandwichen består av bacon, egg (vanligvis stekt eller rørt), ost og brød, som ofte kan være smurt og ristet. Det finnes ulike varianter av retten, der bacon kan erstattes med andre typer kjøtt, eller hvor ulike oster og brødtyper brukes for å gi variasjon.

## Referanser


## Eksterne lenker
*
Øst-Rumelia

**Øst-Rumelia**  (bulgarsk: Източна Румелия, *Iztokhna Rumelija*; osmantyrkisk: روم الى شرقى, *Rumeli-i Şarkî*; gresk: Ανατολική Ρωμυλία, *Anatoliki Romylia*) var en autonom statlig enhet under Høyporten dannet ved Berlinkongressen i 1878 som bestod *de facto* til 1885. Den omfattet det sørlige Bulgaria og hadde som hovedstad Plovdiv.

Befolkningen var overveiende bulgarsk, men det var betydelige tyrkiske og greske minoriteter. Språkene til disse tre grupper var alle offisielt anerkjent, men ettersom bulgarerne var i flertall, ble ikke dette annet enn en papirbestemmelse.

## Navnet
Området tilsvarer omtrent det sørlige Bulgaria, og Sør-Bulgaria var også det navn russerne foreslo under Berlinerkonferansen. Men dette ville ikke britene gå med på. Av de folkegruppene som bodde der var området kalt Nord-Trakia.

Navnet Øst-Rumelia kom fra det osmanske Rumelia som ble benyttet samlende for alle de europeiske deler Det osmanske rike, begynnende ved Bosporos og Istanbuls vestlige deler.

## Storpolitisk begrunnelse, historie
Øst-Rumelia ble dannet fordi de europeiske stormakter ville forhindre opprettelsen av et Stor-Bulgaria, som ville ha stått under russisk innflytelse og som samtidig kunne vanskeliggjøre handelsforbindelsene med Det osmanske rike. Mens Fyrstedømmet Bulgaria, som ble dannet samtidig, stod under russisk innflytelse, var Øst-Rumelia tenkt som et territorium med vasallstatus under Det osmanske rike.

Om lag tyve pomakiske (bulgarmuslimske) landsbyer i Rhodopefjellene nektet å anerkjenne østrumelsk myndighet over seg og dannet den såkalte *[[Tamrasj-republikken]]*.

I 1885 var befolkningen på 975.030 innbyggere. Derav var 681.734 kristne (for det meste ortodokse) bulgarer, 200.498 (over 20 %) tyrkere og muslimske bulgarer, 53.028 (ca 5 %) grekere, 27.190 (2,7 %) sigøynere, 6.982 jøder, 1.865 armenere og 3.733 personer av andre nasjonaliteter. I Plovdiv/Philippopel (1900: 15 % tyrkere) og i enkelte andre byer var tyrkerne en betydelig minoritet.

Konstruksjonen Øst-Rumelia varte ikke lenge, den sluttet med Bulgarias gjenforening 6. september 1885 - skjønt på papirtet *[[de jure]]* bestod den som osmansk *[[vilajet]]* til 1908.

### Generalguvernører

## Litteratur
* R. J. Crampton: *A Concise History of Bulgaria.* Cambridge University Press, Cambridge 2005, ISBN 9780521616379.
* István Diószegi: *Das Problem Ostrumelien in der österreichisch-ungarischen Außenpolitik 1878–1879.* In: Christo Choliolčev (Hrsg.): *Nationalrevolutionäre Bewegungen in Südosteuropa im 19. Jahrhundert.* Verlag für Geschichte und Politik, Wien 1992, ISBN 3-486-55961-3, S.&nbsp;202–210.
* Gabriel Golz: *Eine christlich-islamische Kontroverse um Religion, Nation und Zivilisation. Die osmanisch-türkischen Periodika der Deutschen Orient-Mission und die Zeitung Balkan in Plovdiv.* In: *Studien zur orientalischen Kirchengeschichte.* LIT Verlag, Münster 2002, ISBN 3825864340.

## Referanser


## Eksterne lenker
* 
* Wladimir Wladimirow: ''Der 6. September – Tag der Vereinigung'' 
* kart , kart , kart
Euklidis Tsakalotos

**Euklidis Tsakalotos** (Ευκλείδης Τσακαλώτος), født i 1960 i Rotterdam, Nederland, er en gresk økonom og politiker. Han har vært parlamentsmedlem for Syriza siden mai 2012, og Hellas' finansminister siden 6. juli 2015.

## Utdanning og akademisk karriere
Tsakalotos studerte ved St Paul skole i London, og deretter statsvitenskap, filosofi og økonomi ved University of Oxford. Han tok en mastergrad ved University of Sussex, og en doktorgrad i 1989 i Oxford. 

Fra 1989 til 1990 var han forsker ved University of Kent. Han underviste ved University of Kent 1990-1993 og Athens School of Economics fra 1994 til 2010. Fra 2010 har han vært professor i økonomi ved University of Athens.

## Politisk karriere

Mens han studerte ved Oxford, ble Tsakalotos medlem av kommunistpartiet i Hellas sin studentorganisasjon. På begynnelsen av 1990-tallet, sluttet han seg til Synaspismos, som til slutt ble det største partiet i venstre-koalisjonen Syriza. Han er medlem av Syriza sentralkomiteen  og har blitt beskrevet som «mesterhjernen bak Syriza økonomiske politikk». 

Ved valget i Hellas i 2012 (mai) ble han valgt som medlem av Det hellenske parlamentet for Syriza i valgkrets av Athen B. Han ble gjenvalgt ved valgene i juni 2012 og januar 2015.

## Referanser
USA-mesterskapet i friidrett 2015

**USA-mesterskapet i friidrett 2015** ble arrangert fra 25. til 28. juni 2015, i Eugene i Oregon. 

## Resultater
### Herrer

### Kvinner

## Se også
*USA-mesterskapet i friidrett innendørs 2015

## Eksterne lenker
*  USATF - 2015 USATF Outdoor Championships
Fortunsvassdraget

**Fortunsvassdraget** er det østligste vassdraget i Luster kommune i Vestland. Det har sine fjerneste kilder i Innlandet nær fylkesgrensen og munner ut i Lustrafjorden ved Skjolden. 

## Referanser
Årdalsvassdraget (Sogn og Fjordane)

**Årdalsvassdraget** er det største vassdraget i Årdal kommune i Vestland. Det har sine fjerneste kilder i Innlandet i Jotunheimen nær fylkesgrensen og munner ut i Årdalsfjorden ved Årdalstangen. Tyin er den største innsjøen i vassdraget.

## Referanser
Sinfonia

**Sinfonia** (italiensk for symfoni, av  gammelgresk *σύν* «sammen» og φωνή «klang»: *sumphōnia*, dvs «samklang») var fra begynnelsen av 1600-tallet betegnelse på hovedsakelig korte instrumentalstykker som inngikk i større vokalverk, som kantater og operaer, senere også i sykliske instrumentalformer, eksempelvis suite. 

Johann Sebastian Bach brukte termen i enkelte kantateouverturer, eksempelvis *[[Am Abend aber desselbigen Sabbats]], [[BWV]] 42*, i trestemte ''Sinfonien'' og i  suitesammenheng i *[[Clavierübung (Bach)#Partita II c-moll BWV 826|Partita II c-moll BWV 826]]*. 

Utover på 1700-tallet løste representanter for  den napolitanske skole operasinfoniaen fra funksjonen som ren operaoverture ved også å oppføre sinfonias uavhengig av operaer. Spesielt den tredelte napolitanske operasinfoniaen (hurtig-langsom-hurtig) med en pregnant førstesats som også var tredelt – etter modulasjonsplanen **|:T-D:||:D-T|T-T:|** – ble en spire til sonatesatsformen, og med det en forløper for symfonien.  

I den førklassiske sinfoniaen blir strykerne mer sentrale. Blåserne, oftest to horn og to oboer, overtar ledsagerrollen, mens generalbassen forsvinner. I motsetning til i barokken er den førklassiske sinfonia harmonisk enkel, kontrastrik og sangbar. I tillegg utvikler det seg et andre tema.

Av komponister som fikk betydning for utviklingen av den førklassiske sinfonia kan nevnes Giovanni Battista Sammartini fra Nord-Italia, representanter fra Mannheimerskolen, eksempelvis Johann Stamitz, Franz Xaver Richter og Ignaz Holzbauer, og fra den førklassiske wienerskolen Georg Christoph Wagenseil og Matthias Georg Monn.

## Referanser


## Kilder
* ''«Sinfonia»'', Encyclopædia Britannica

## Eksterne lenker
* ''Eine kleine Reise durch die Geschichte der Symphonie Von ihren Anfängen bis Beethoven I'' 
* [Fritt tilgjengelige noter av ''«15 Sinfonias, BWV 787-801 (Bach, Johann Sebastian)»''](http://imslp.org/wiki/15_Sinfonias,_BWV_787-801_(Bach,_Johann_Sebastian)), International Music Score Library Project
* ''Sinfonias'', Mutopia project
USA-mesterskapet i friidrett innendørs 2015

**USA-mesterskapet i friidrett innendørs 2015** ble arrangert fra 27. februar til 1. mars 2015, i Boston i Massachusetts. 

Fordi det ikke er VM innendørs i 2015 var noen utradisjonelle øvelser med på programmet. 400 og 800 meter var erstattet av 300 og 600 meter, og 1500 og 3000 meter var erstattet av 1000 meter, 1 mile og 2 miles. Også kappgang konkurrerte over 2 miles. 

## Medaljevinnere
### Menn

### Kvinner

## Se også
*USA-mesterskapet i friidrett 2015

## Eksterne lenker
*  USA Track and Field - 2015 USA Indoor Track and Field Championships Results
Crusaders FC

**Crusaders Football Club** er en halvprofesjonell fotballklubb i Belfast i Nord-Irland. Klubben ble stiftet i 1898. Klubbens hjemmebane er Seaview. Crusaders spiller i IFA Premiership (tidligere Irish Premier League) (nivå 1). Klubben har blitt seriemestre 5 ganger og cupmestre 3 ganger.

** Legg merke til at Irland i [[1921]] ble delt mellom republikken Irland og Nord-Irland. Flere instanser som før delingen var for hele Irland, var etter delingen kun for Nord-Irland, selv om navnet på instansene ikke ble endret.* 

Dagens trener er den tidligere spilleren Stephen Baxter. Han har vært trener siden 2005, og er den treneren i klubbens historie som har sittet lengst. Crusaders spilte utenfor seriesystemet fram til 1949, og var på denne tiden en av de beste lagene utenfor seriesystemet. Da Belfast Celtic trakk seg fra seriesystemet dette året, ble Crusaders valgt inn på deres plass, med start fra 1949/50-sesongen.

Kubbens sterkeste rival er Cliftonville, og kampene mellom disse to lagene blir kalt North Belfast derby. Særlig var denne ribvaliseringen sterk under konflikten i Nord-Irland 1968–1997, da Cliftonville framsto som et hovedsakelig lag for nasjonalistene, mens Crusaders var et lag for unionistene.

Det er også rivalisering med de andre Belfast-lagene som Linfield og Glentoran.

## Mesterskap
*Ligamesterskap (5): 1972–73, 1975–76, 1994–95, 1996–97, 2014–15
*Cupmesterskap (6): 1966–67, 1967–68, 2008–09, 2018-19, 2021–22, 2022–23
*Ligacupmesterskap (2):  1996–97, 2011–12

## Sesonger

## Referanser


## Eksterne lenker
* Crusaders FC offisiell nettside 
* Crusaders Newtownabbey Strikers 
* Crusaders ungdomsside 
* Crusaders statistikk og resultater fra the Irish Football Club Project
Allround-NM på skøyter 2003

**Allround-NM på skøyter 2003** ble avholdt på Slåtthaug kunstisbane på Fana i Bergen den 25.–26. januar 2003.Teknisk arrangør var Hordalands-Alliansen.

Norgesmestere ble Hedvig Bjelkevik, Arendal SK for damene og Eskil Ervik, Hamar IL for herrene.
 
## Sammenlagt damer

## Sammenlagt herrer

## Funksjonærer og delegerte
* Overdommer var Roald Farestveit, og assisterende overdommer var Rolf Gunnar Engeseth.
* Startere var John Egil Lilletvedt og Terje Stokken.
* Teknisk delegert NSF: Erik Julsrud.

## Referanser




## Kilder
*
*

## Eksterne lenker
* 
*
Yeşilköy

**Yeşilköy** er en bydel i Bakırköy vest for Istanbul.

Den er om lag elleve kilometer vest for gamlebyen i Istanbuls ved kysten av Marmarahavet. Før Istanbuls befolkningseksplosjon i 1970-årene var Yeşilköy en landsby og et mindre kursted.

## Historie
Yeşilköy het frem til 1926  **San Stefano**, fra det greske *Άγιος Στέφανος* (*Ayos Stefanos*), assimilert til tyrkisk som *Ayastefanos*, og på  bulgarsk *Сан Стефано*.

I 1203 ankom styrkene fra det fjerde korstog kysten ved San Stefano. Ett år etter hadde de inntatt det ortodokse Konstantinopel og Ayos Stefanos ble del av det latinske keiserrike.

Under Krimkrigen var franske styrker stasjonert her. De bygde det fyrtårn som fortsatt står i havnen. Her er det sted der russerne stanset opp sinn fremrykning under den russisk-tyrkiske krig (1877–1878) og senere undertegnet San Stefano-traktaten den 3. mars 1878.

I 1912, under Balkankrigen, ble tusener av osmanske soldater rammet av koleraen, og ble bragt til San Stefano for pleie. Over 3.000 av dem døde og ble begravet i nærrheten. Ved begynnelsen av 1900-tallet hadde stedet en overveiende kristen befolkning bestående av grekere og armenere.

Landsbyen fikk navnet Yeşilköy («den grønne landsby») kort etter grunnleggelsen av den tyrkiske republikk.

## Billedgalleri

File:Marmara Sea at Yesilkoy (Resim 093).jpg|Utsyn over Marmarahavet fra Yeşilköy
File:Yesilkoy Marina (Resim 079).jpg|Yeşilköy Yachtclub
File:Yeşilköy Lighthouse.jpg|Det gamle fyrtårn 
Image:Yesilkoy Air Base Istanbul 1911.jpg|Yeşilköy flyplass, 1911


## Eksterne lenker
*
UE Santa Coloma

**UE Santa Coloma** er en andorransk fotballklubb beliggende i byen Santa Coloma. Den spiller i sesongen 2015/2016 i Primera Divisió, som er den andorranske ligaens øverste divisjon.

## Meritter
* Primera Divisió seriemester: 2023/24
* Andorransk Cup: 2013
* Europaligaen:Utslått i 1. kvalifiseringsrunde alle årene mellom 2010 og 2014.

## Eksterne lenker
* UE Santa Coloma Offisiell hjemmeside **Katalansk**
Gudrun Skeie Stokstad

**Gudrun Skeie Stokstad** (født 3. juli 1940 i Kvinnherad, død 1. februar 2016 i Trondheim) var en norsk tekstilkunstner. Hun hadde sin utdannelse fra Bergens Kunsthåndverkskole 1959-1964 og har hatt 15 separatutstillinger i Norge, og flere utstillinger i utlandet.

Hennes verker består hovedsakelig av tekstilskulpturer og applikasjoner som blant annet er innkjøpt av kunstindustrimuseer i Oslo, Trondheim og Bergen samt andre offentlige samlinger. Hun har også hatt 24 stedsrelaterte utsmykningsoppgaver for bl.a. universiteter, industribygg, kulturhus og militære anlegg.

Hun mottok Statens reise- og studiestipend (1976), stipend fra Trondheim bys kulturfond (1977) og Sør-Trøndelag fylkes kulturstipend (1982). Hun mottok Statens garantinntekt for kunstnere fra 1978 til 2007.

Hun var gift med jazzmusiker og billedkunstner Ove Stokstad, som døde i 2018. Sammen hadde de en datter og en sønn.

## Referanser


## Eksterne lenker
* Gudrun Skeie Stokstad - Norsk kunstnerleksikon
«Oslofjord»

**«Oslofjord»** kan vise til følgende skip:
*Et skip bygd i 1938, se MS «Oslofjord» (1938)
*Et skip bygd i 1949, se MS «Oslofjord» (1949)
*Et skip bygd som «Bergen» i 1993, se MS «Oslofjord» (1993)
*Redningsskøyta RS 139 «Uni Oslofjord»
Brunissekjerrspurv

**Brunissekjerrspurv** (*Arremon brunneinucha*) er en spurvefugl i slekten *[[Arremon]]* i familien buskspurver.

## Underarter og utbredelse
Det er beskrevet ti underarter av brunissekjerrspurv:: 
* *Arremon brunneinucha apertus* (Wetmore, 1942) – forekommer på Sierra de Tuxtla i det sørlige Mexico.
* *Arremon brunneinucha suttoni* (Parkes, 1954) – forekommer i det sørlige Mexico fra Guerrero øst til det sentrale Oaxaca.
* *Arremon brunneinucha nigrilatera* (Rowley, JS, 1968) – forekommer i fjellkjeden Sierra de los Tuxtlas ved kysten av Mexicogolfen i den sørlige delen av den meksikanske delstaten Veracruz. 
* *Arremon brunneinucha brunneinucha* (Lafresnaye, 1839) – forekommer i det østlige Mexico fra San Luis Potosí og Veracruz sør til det nordøstlige Oaxaca.
* *Arremon brunneinucha macrourus* (Parkes, 1954) – forekommer i Chiapas i det sørlige Mexico og i det sørvestlige Guatemala.
* *Arremon brunneinucha alleni* (Parkes, 1954) – forekommer i Honduras, i det nordlige El Salvador og i det vestlige Nicaragua.
* *Arremon brunneinucha elsae* (Parkes, 1954) – forekommer i Costa Rica og i det vestlige og sentrale Panama.
* *Arremon brunneinucha frontalis* (Tschudi, 1844) – forekommer i det ytterliggående østlige Panama, i Colombia, det vestlige og nordlige Venezuela, Ecuador og Peru.
* *Arremon brunneinucha allinornatus* (Phelps, Sr & Phelps, Jr, 1949) – forekommer i det norvestlige Venezuela.
* *Arremon brunneinucha inornatus* (P. L. Sclater & Salvin, 1879) – forekommer i det sørlige sentrale Ecuador fra det sørvestlige Chimborazo til det nordvestlige Azuay.

## Referanser


## Eksterne lenker
* 
* 
* 
* Birdlife Species Factsheet: ''Arremon brunneinucha''. Besøkt 2015-07-13.
* IBC - The Internet Bird Collection: ''Arremon brunneinucha''. Besøkt 2015-07-13.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2014. ''The eBird/Clements checklist of birds of the world: Version 6.9.''. Besøkt 2015-07-13.
* Brunissekjerrspurv fotogalleri  VIREO. Besøkt 2015-07-13.
* Handbook of the birds of the world alive. Besøkt 2015-08-18.
Heer skole

**Heer skole** er en barneskole i Frogn kommune, beliggende like utenfor Drøbak sentrum.

Skolen er en 1.-7.-skole.

## Referanser


## Eksterne lenker
* Heer skoles nettsider
Fresh Fitness

**Fresh Fitness** er en treningssenterkjede som består av 25 treningssentre over store deler av Norge og har cirka 70&nbsp;000 medlemmer.

## Historie
Fresh Fitness ble i 2010 startet opp i Norge av Paal Hansem og i Danmark av Rasmus Ingerslev i samarbeid med konsernet Health & Fitness Nordic AB. Det første treningssentret i Norge ble etablert i Ski 1. september 2010. Innen utgangen av 2012 var Fresh Fitness etablert i store deler av Østlandet, med tolv treningssentre og   medlemmer. I 2013 passerte treningskjeden 130 millioner i omsetning, med 40 prosent av medlemsveksten i treningsbransjen i Norge. I 2014 og 2015 etablerte kjeden seg på Sørlandet og i Trondheim. Et Fresh Fitness treningssenter ble åpnet på St. Hanshaugen i Oslo januar 2016.

## Organisasjon
Fresh Fitness treningssentre er ledet av senterledere. Etter det kommer ytterlige personale for medlemsbetjening, rengjøring og lignende. Den største gruppen av ansatte er utdannede instruktører som underviser forskjellige gruppetimer. Selskapets daglig leder er Lars Fredrik Strøm-Håkonsen. 

## Referanser


## Eksterne lenker
* Health & Fitness Nordic AB
*
Rygjafylke

**Rygjafylke** (Norrønt: *Rygjafylki*) var ett av de historiske fylkene i Norge, som inngikk i Gulatingslag. Det opprinnelige Rygjafylke tilsvarer hele dagens Rogaland og navnet kommer av en folkegruppe *[[Ryger|rygene]]/[[Rugiere]]*, som først ble nevnt i nedskrevne kilder som beboere av området i folkevandringstiden (400-600 år e.kr).

*Rygjafylke* er opphavet til dagens Ryfylke, men til dette området regnes idag kun de delene av Rogaland som ligger øst og nord for Boknafjorden, samt de mange øyene i fjorden.

Rygjafylke ble i senmiddelalderen delt i to sysler: *[[Ryfylke|Rygjafylki]]* og *[[Jæren|Jađri]]*. Området ble i lenstiden en egen administrativ enhet (len) med navnet Stavanger len, da det ble fradelt fra Bergenhus i 1568. Dette lenet omfattet de 32 skipreider fra Magnus Lagabøtes tid og Henrik Brockenhuus ble utnevnt til den første lensherren. I 1662 falt lensordningen bort og Stavanger len ble til Stavanger amt.

## Skipreider
Hele Rygjafylke var inndelt i 32 skipreider:
*[[Ryfylke|Rygjafylki]] (21 skipreider):*
* Skǫru
* Nyrđri Karmtar
* Syđri Karmtar
* Hetland
* Leirangra
* Vatn
* Víkadal
* Hýsfjarđar
* Súladal
* Jalsa
* Hjálmaland
* Sæbæjar
* Nyrđri Árdal
* Syđri Árdal
* Eiđsu
* Hylju
* Hestbæjar
* Hauskeiđ
* Askeyjar
* Tungunes
* Játún
*[[Jæren|Jađri]] (11 skipreider):*
* Gandar
* Sóla
* Klep
* Haug
* Haugland
* Kviđu
* Vallar
* Eikundasund
* Bjarkarheim
* Eikidal
* Sóknardal

## Referanser
Manjusri

**Mañjuśrī** (sanskrit; devanāgarī: मन्जुष्री, tibetansk: འཇམ་དཔལ།, THL: *jampal*, wylie: * ’jam dpal*, tibetansk: འཇམ་དཔལ་དབྱངས་, THL: *Jampalyang*, wylie: * 'jam dpal dbyang*) er en boddhisattva innen buddhismen som knyttes til oversanselig visdom. I den esoteriske buddhisme er han også en meditasjonsguddom. Han er kjent under en rekke navn på forskjellige språk.

På kinesisk kalles Manjusri for *Wenshu* 文殊菩萨. 

I Japan er Manjusri kjent som *Monju-Bosatsu* 文殊菩薩, noe som er utviklet fra det kinesiske navn. I japansk mytologi er han en lærdoms- og visdomsgud. Navnedelen &#8221;Bosatsu&#8221; er en buddhistisk tittel som betyr &#8221;opplyst vesen&#8221;, det vil si en japansk variant av den indiske tittelen &#8221;Bodhisattva&#8221;. Denne egenskap tiltalte den japanske samuraiklassen, noe som førte til at avbildninger blle etterspurt, ofte hos tradisjonelle kunsthåndverkere som tilvirket tsuba og netsuke. I moderne tid har han fått gi navn til Japans Monju kjernekraftverk

Mange nordasiatiske kunstverk avbilder ham sittende på en påfugl, men det finnes ved siden av denne flere andre kunstneriske konvensjoner for hans avbildning.

## Kilder
*
Sørlivassdraget

**Sørlivassdraget** er det sørligste vassdraget i Lierne kommune i Trøndelag. Det har sine fjerneste kilder i Snåsa og renner østover til Rengen, og videre via Indalsälven til Østersjøen. 

Vassdraget ble i 1986 vernet mot kraftutbygging i Verneplan III for vassdrag.

## Referanser
Linvasselva

**Linvasselva** er ei elv i Lierne kommune i Trøndelag, og et vassdrag i Røyrvik og Lierne kommuner. Den renner fra Limingen over grensen til Kvarnbergsvattnet i Sverige, og videre via Ångermanälven til Østersjøen. Vassdragets største innsjø er kraftverksmagasinet Limingen.

I vassdraget er Vektaren regulert som magasin for Røyrvikfoss kraftverk (16,6 MW). Gjennom en 3102 m lang tunnel overføres også vann Namsvatnet til Vektaren. 

Limingen er magasin for Tunnsjø kraftverk (30,4 MW) med avløp til Tunnsjøen i Namsenvassdraget, og for Linvasselv kraftverk (25 MW). Kjærnes kraftverk (1 MW) og Gjersvik kraftverk(0,3 MW) nytter sideelver i vassdraget.

## Referanser
22. juli-senteret

**22. juli-senteret** er et norsk statlig læringssenter som formidler minne og kunnskap om terrorangrepet 22. juli 2011. Senteret åpnet 22. juli 2015 i første etasje i H-blokken i Regjeringskvartalet, og hadde sin siste åpningsdag 31. juli 2019 i disse lokalene.

## Bakgrunn og drift

I januar 2015 inngikk Norges teknisk-naturvitenskapelige universitet en samarbeidsavtale med Kommunal- og moderniseringsdepartementet om etableringen av et informasjonssenter om 22. juli 2011 i regjeringskvartalet. Førsteamanuensis Tor Einar Fagerland ved Institutt for historiske studier var prosjektleder og faglig ansvarlig. Arkitekt Atle Aas hadde ansvar for utforming og utstillingsarkitektur. Åshild Karevold, studieleder ved lærerutdanningen på HiNT og tidligere museumspedagog ved Falstadsenteret, utarbeidet tilhørende nettsted og undervisningressurser. Stipendiatene Ingeborg Hjorth og Line Gjermshusengen har hatt et særlig ansvar for kontakt med ofrenes etterlatte, og for å dokumentere utstillingsprosessen. Fra og med 1. juli 2019 er 22. juli-senteret en egen virksomhet underlagt Kunnskapsdepartementet. 

## Se også
* Minnesmerker over ofre for terrorangrepet 22. juli 2011

## Referanser


## Kilder
*ntnu.no om senteret
## Eksterne lenker
* 
*
Elisabeth Steen

**Elisabeth Steen** (født 1968) er leder for Asker og Heggedal Bibliotek. Hun var forlagsdirektør i Cappelen Damm i perioden 2013–2019 og har tidligere vært daglig leder og styremedlem i Asker kunstfagskole. Hun har også vært markedssjef i Forlaget Oktober (1997–2011) og forlegger i tidligere Piratforlaget (2011–2013). Steen er utdannet fra Sagene lærerhøgskole og har hovedfag i nordisk språk og litteratur fra Universitetet i Oslo.

## Referanser
Lanzhou–Xinjiang høyhastighetsbane

**Lanzhou-Xinjiang høyhastighetsbane**, også kjent som **Lanzhou-Xinjiang passasjerjernban** eller **Lanxin andre jernbane** (kinesisk: 兰新铁路第二双线), er en høyhastighetsjernbane i det norvestre Kina fra Lanzhou i provinsen Gansu til Ürümqi i den autonome region Xinjiang.

Konstruksjonsarbeidet begynte 4. november 2009. Det tok fire år å fullføre byggingen av den  lange jernbanetraseen, hvorav  er i Gansu,  i Qinghai og  i Xinjiang. Sporene var ferdiglagt 16. november 2013, og 31 stasjoner ble etterhvert bygd langs linjen. Prosjektet hadde en prislapp på 143,5&nbsp;milliarder yuan.

Ulikt den forut eksisterende Lanxin-jernbanen, som løper helt og holdent gjennom Gansu og Xinjiang, skjærer høyhastighetsbanen inn fra Lanzhou til Xining i provinsen Qinghai og så over Qilianfjellene inn i Hexikorridoren ved Zhangye. Banen er nær Qilianshan Nr. 2 tunnel oppe i  over havet,  høyere enn noen annen høyhastighetsbane i verden til da (og fortsatt - 2015).

Den første høyhastighetstoget løp langs strekningen 3. juni 2014. Dette var en forsøkskjøring; vanlig trafikk begynte ved utgangen av 2014. 

Første segment, Ürümqi–Qumul-avsnittet, ble offisielt åpnet 16. november 16 2014, resten av linjen ble frigitt 26. desember 2014. Høyhastighetslinjen korter ned togreisetiden mellom de to byene Lanzhou og Ürümqi fra 20 timer til 12 timer.

## Referanser
Senjen og Tromsø len

**Senjen og Tromsø len** eller bare **Tromsø len** har ikke vært et historisk administrativt område (len) i Norge på lik linje med len lenger syd i landet. I lenstiden lå Norges faktiske nordgrense mellom Salangen og Ballangen, og denne nordligste provinsen hadde ikke en like fast styring som områdene lenger syd i landet.

Med amtsforordningen av 1661 ble de nordligste riksdelene forsøkt organisert på lik linje med områdene lenger syd i landet, og Nordlandenes len ble etablert og omfattet da fogderiene Helgeland, Salten, Vesterålens og Lofoten og Senjen og Tromsø fogderi.
Lafteråsen

**Lafteråsen** er et boligområde som ligger på sydspissen av Gamlegrendåsen i Kongsberg kommune.

## Kulturminner
Vest for det høyeste punktet på Lafteråsen ligger det en gravrøys fra bronse- eller jernalder. Røysa ligger på en markant bergknaus med god synlighet oppe i lia. Røysa er fredet.

Rett etter avkjøringen fra Ove Gjeddes vei gjør tilførselsveien til Lafteråsen en sving forbi et lite, inngjerdet gruveskjerp. Det finnes rester etter gruvedriften på Kongsberg flere steder på Gamlegrendåsen.

Lafteråsen Kulturminne Gravrøys.jpg|Gravrøys fra bronse- eller jernalder på Lafteråsen
Lafteråsen Kulturminne Gruveskjerp.jpg|Gruveskjerp ved tilførselsveien til Lafteråsen


## Referanser
Lhasa–Xigaze-banen

**Lhasa–Xigazê-banen** eller **Lari-banen**  (; tibetansk: *lha gzhis lcags lam* ལྷ་གཞིས་ལྕགས་ལམ་) knytter sammen Tibets hovedstad Lhasa med regionens nest største by Xigazê.

## Byggverk
Jernbanestrekningen er 251&nbsp;kilometer lang og forlenger Lhasa-banen mot vest. Den har 12 stasjoner mellom ytterpunktene og er bygd for hastigheter på  120&nbsp;km/t. På grunn av det vanskelige terrenget måtte det bygges 29 tunneler og 96 broer, som sammenlagt utgjør 46,6&nbsp;prosent av hele strekningen. Byggingen begynte 26. september 2010 og var i det vesentlige ferdige i mars 2014. Banestrekningen er den til da dyreste kinesiske jernbanen, etter pris per meter (6&nbsp;200 euro). 

Strekningen ble satt i drift 16. august 2014. Togene tilbakelegger strekningen mellom Lhasa og Xigazê på knapt tre timer. 

Det foreligger planer om å forlenge linjen til grensebyen Zhangmu inntil Nepal og å bygge en sidelinje mot Sikkim i India. Det er også planer om å bygge videre fra Xigazê til Ürümqi, med sidelinje inn i Pakistan.

## Litteratur
* red: *Lhasa – Xigaze*. I: IBSE-Telegramm 285 (2014), s. 7.

## Referanser
Montfoort

**Montfoort** er en by og kommune i Nederland i provinsen Utrecht.

## Referanser




## Eksterne lenker
* Kommunens nettside
Øyingen

**Øyingen** kan vise til flere innsjøer i Nord-Trøndelag:

*Øyingen (Steinkjer) – i Steinkjer kommune
*Øyingen (Snåsa) (også kalt Store Øyingen) – i Snåsa kommune
*Litløyingen – i Snåsa kommune
Nordhordlen

**Nordhordlen** eller *Nordhord Lehn* var en av de opprinnelige forleningene i landet etter Magnus Lagabøtes landslov. Dette er opphavet til distriktet Nordhordland i tidligere Hordaland fylke, nå Vestland fylke.

## Skipreider

Nordhordlen var fra gammelt av inndelt i følgende skipreider:
* Schiold schibred
* Sartor schibred
* Aarne schibred
* Herløe schibred
* Allenfitt schibred
* Radøe schibred
* Lindaas schibred
* Feddie schibred
* Gullen schibred
* Eichanger schibred
* Hosanger schibred
* Mielde schibred

## Prestegjeld

Lenet omfattet fra middelalderen følgende prestegjeld:
* Sund prestegjeld
* Fana prestegjeld
* Askøy prestegjeld
* Haus prestegjeld
* Hamre prestegjeld
* Manger prestegjeld
* Lindås prestegjeld
* Gulen prestegjeld (overført til Ytre Sogn i 1773)

## Se også
* Nordhordland
Redaktør

En **redaktør** er en person som er leder eller avdelingsleder med ansvar for innhold i et redaksjonelt eller skjønnlitterært verk, en publikasjon eller et annet medium.

Noen publikasjoner har separate redaktører for printutgave og nettutgave.

## Norge

I Norge ligger det endelige ansvaret for et mediums innhold hos *ansvarlig redaktør.* I straffeloven fra 2005 (trådte i kraft 1. oktober 2015) er det i kapittel 24 som omhandler redaktøransvaret. § 270 forutsetter at et «blad eller tidsskrift» skal ha en redaktør. § 269 definerer redaktør som den som «treffer avgjørelser om innhold» i trykte skrifter og kringkasting.

## Referanser


## Eksterne lenker
*
Akutt myelogen leukemi

**Akutt myelogen leukemi** (**AML**) er den ene av to hovedformer akutt leukemi, den andre er akutt lymfoblastisk leukemi (ALL). AML er den mest vanlige hos voksne mennesker, og risikoen for utbrudd øker med alderen. AML er en kreftform forårsaket av ukontrollert vekst av myeloblaster. Myeloblaster er forløperceller til granulocyttene (basofile, nøytrofile og eosinofile granulocytter) og monocyttene. Den uhemmede celledelingen av de kreftrammede myeloblastene fører til en akkumulering av disse cellene i beinmargen og forstyrrer den normale produksjonen av blodceller. Selv om AML er en relativt sjelden sykdom (3 tilfeller per 100.000 innbyggere i Norge) så er det forventet at antallet tilfeller øker på grunn av økning i forventet levealder.

Symptomene på AML blir direkte forårsaket av at produksjonen av normale blodceller slik som røde blodceller, blodplater og hvite blodceller blir redusert. Dette kan føre til symptomer som  slapphet, anemi, blødninger og en økt risiko for infeksjoner. AML blir ofte påvist gjennom lave hemoglobinnivåer, lavt nivå av blodplater, og et høyt nivå av hvite blodlegemer, og utover dette kan man sette en tilnærmet sikker diagnose ved å undersøke myeloblastene mikroskopisk. Man har identifisert flere riskiofaktorer og genetiske forutsetninger for AML, men man har enda ikke identifisert en spesifikk årsak for utviklingen av AML, Symptomene utvikler seg normalt over flere uker og måneder, men kan i noen tilfeller utvikle seg over få dager. Uten akutt behandling så er AML dødelig over bare få uker eller måneder.

AML behandles normalt sett ved bruk av cellegift-behandling, men i tilfeller hvor utsiktene for en vellykket cellegiftkur ser dårlig ut kan man ty til benmargstransplantasjon fra en frisk donor. Sannsynligheten for en vellykket behandling minsker med alderen, og det er også muligheter for at det kan oppstå andre livstruende komplikasjoner under behandlingen. Nyere genetisk forskning rundt AML har økt tilgangen til tester som kan bestemme hvilke medisiner og behandlinger som er best egnet fra person til person, samt estimere en antatt levetid.

## Referanser
Norgesmesterskapet i triatlon

**Norgesmesterskapet i triatlon** arrangeres årlig for menn og kvinner, junior og senior, i klassene normaldistanse, langdistanse og sprint.

## Senior
### Normaldistanse

### Langdistanse

### Sprint

## Junior
### Normaldistanse

### Sprint

## Noter
1 I 2012 ble svømmingen erstattet med en 4.2km løpeetappe på grunn av vanntemperatur på ca. 10°C som gjorde svømming uforsvarlig.

## Eksterne lenker
*
Hibernians FC

:*For den skotske fotballklubben med nesten samme navn, se [[Hibernian FC]]*
**Hibernians Football Club** er en maltesisk fotballklubb fra byen Paola. De spiller for øyeblikket på det øverste nivået i maltesisk fotball. 
Hjemmearenaen er Hibernians Stadium som har en kapasitet på rundt 4 000. Hovedtrener er Stefano Sanderra fra Italia. 

## Meritter

* Seriemester (13):  1960–61, 1966–67, 1968–69, 1978–79, 1980–81, 1981–82, 1993–94, 1994–95, 2001–02, 2008–09, 2014–15, 2016–17, 2021–22
* Cupmester (10): 1961–62, 1969–70, 1970–71, 1979–80, 1981–82, 1997–98, 2005–06, 2006–07, 2011–12, 2012–13

## Referanser


## Eksterne lenker
* Klubbens nettside
Nanjing–Hangzhou passasjerjernbane

**Nanjing–Hangzhou passasjerjernbane**  () er en høyhastighetsbane for passasjertrafikk som løper fra Nanjing (kortnavn *Ning*) og Hangzhou, hovedstedene i provinsene Jiangsu og Zhejiang.

Linjen er 249&nbsp;km lang (147&nbsp;km i Jiangsu og 102&nbsp;km i Zhejiang) og har elleve stasjoner: Nanjing Sør, Jiangning, Lishui, Liyang, Yixing i Jiangsu, og Changxing, Huzhou Sør, Deqing, Yuhang og Hangzhou Øst i Zhejiang.

Linjen er den første direkte jernbanen mellom Nanjing og Hangzhou. Den reduserte reisetiden fra nesten to timer til 50 minutter ettersom direkte tog ikke trenger å gå gjennom Shanghai.

Byggingen begynte i 2008. Linjen åpnet 1. juni 2013.
Thorleif Stave

**Thorleif Stave** (født 1940) er en folkemusiker fra Ål i Hallingdal. Han spiller torader og er særlig kjent som medlem av Toradertrioen hvor han har vært med siden starten. 

Stave vant Spellemannprisen i 1976 sammen med Toradertrioen og har også vært nominert sammen med Jens A. Myro for plata *Me spelar til dans* i 1979. 

Thorleif Stave er en viktig tradisjonsbærer for bygdedansmusikken på durspel i Hallingdal.

Stave er også folkedanser (hallingspringar) og vant landskappleiken i pardans klasse A i 1970.

## Referanser
Gustav Iden

**Gustav Iden** (født 1996) er en norsk triatlet, som representerer Åsane CK.

Etter to NM-sølv i sprint (2012 og 2014) og ett på normaldistanse (2013), tok Iden i 2014 NM-gull under Norgesmesterskapet i triatlon på Hove Tri i Arendal.

Under Sommer-OL 2020 i Tokyo ble han nummer 8.

## Meritter
;2019
* 1.-plass VM Ironman 70.3
;2015
* 2.-plass  Triatlon-NM
* 7.-plass  Triatlon-VM
* 3.-plass  Stoltzekleiven opp (8:25)
;2014
* 1.-plass Duatlon-NM
* 1.-plass Triatlon-NM
* 2.-plass Triatlon-NM (sprint)
* 8.-plass Stoltzekleiven opp (8:51)
;2013
* 2.-plass Triatlon-NM
;2012
* 2.-plass Triatlon-NM (sprint)

## Referanser


## Eksterne lenker
* 
* Profil  hos *Baku2015.com*
Allround-NM på skøyter 2001

**Allround-NM på skøyter 2001** ble avholdt 16. og 17. desember 2000 på Furumo stadion på Geithus i Modum.Teknisk arrangør var Jevnaker Idrettsforening.

Mesterskapet ble på kort varsel flyttet fra den daværende naturisbanen (Jevnaker stadion) på Jevnaker på grunn av mildvær.
 
Norgesmestere ble Annette Bjelkevik, Arendal SK for damene og Eskil Ervik, Hamar IL for herrene.

5 000 meter for damer og 10 000 meter for herrer var Enkeltdistanse-NM på skøyter 2001 del 2. Enkeltdistanse-mesterskapets første del med de kortere distansene ble arrangert 11.–12. november 2000 samme sted (Furumo stadion), men da med Geithus Idrettslag som arrangører.

## Sammenlagt damer

## Sammenlagt herrer

## Kilder
*
*

## Eksterne lenker
* 
*
Agios Stefanos

**Agios Stefanos** (gresk: Άγιος Στέφανος, på norsk: Sankt Stephen) er en heller eksklusiv forstad i Øst-Attika i Hellas. Siden 2011 er den en del av området Dionysos.

## Geografi
Agios Stefanos ligger på en åsside i det nordøstlige Athen på ca. 350 moh. Den ligger øst for Parnithafjellet nordvest for Pentelikofjellet, og 4&nbsp;km sydvest for Marathon Reservoar. Kilden til elven Kifisos ligger nær Agios Stefanos. Den er 9&nbsp;km. vest for Marathon og  21&nbsp;km norrdøst for sentrum av Athen. Det er et utbygget område, sammenhengende med forstedene Anixi og Stamata mot syd.
Motorvei GR 1 (Athens - Lamia - Thessaloniki) passerer vest for stedet. Agios Stefanos har ennjernbanestasjon for linjen fra Athen til Thessaloniki. Athens ERA-1 sender, den nest høyeste  struktur i Hellas ligger nord for Agios Stefanos.

## Historisk befolkning

## Referanser
Kleopas Strongylis

**Kleopas Strongylis** (gresk: **Κλεόπας Στρογγύλης**; født 1966) er Konstantinopels økumeniske patriarkats metropolitt av Skandinavia i Stockholm.

Han ble valgt som metropolitt 5. mai 2014 og overtok etter Metropolit Pavlos.

## Referanser
Grønnkronekjerrspurv

**Grønnkronekjerrspurv** (*Arremon virenticeps*) er en spurvefugl i slekten *[[Arremon]]* i familien buskspurver. Arten er endemisk til det vestlige Mexico.

## Underarter og utbredelse
Det er beskrevet to underarter av grønnkronekjerrspurv:: 
* *Arremon virenticeps verecundus* – forekommer i det vestlige Mexico fra Jalisco og Colima øst til Morelos og det vestlige Puebla.
* *Arremon virenticeps virenticeps* – forekommer i det vestlige Mexico i det sørlige Sinaloa, i det nordlige Nayarit og i det sørlige Durango. 

## Referanser


## Eksterne lenker
* 
* 
* 
* Birdlife Species Factsheet: ''Arremon virenticeps''. Besøkt 2015-07-14.
* IBC - The Internet Bird Collection: ''Arremon virenticeps''. Besøkt 2015-07-14.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2014. ''The eBird/Clements checklist of birds of the world: Version 6.9.''. Besøkt 2015-07-14.
* Grønnkronekjerrspurv fotogalleri VIREO. Besøkt 2015-07-14.